
Komisija za mandatna vprašanja, volitve in imenovanja

Številka: 011-6/2022-122
Datum: 23. 9. 2026

OBČINA KOMEN
OBČINSKI SVET

Na podlagi 24. in 27. člena Statuta Občine Komen (Uradni list RS 80/09, 39/14, 39/16, 76/25) in 60. člena Poslovnika občinskega sveta Občine Komen (Uradni list RS 80/09, 39/14, 76/25, 770/26) vam v obravnavo in sprejem pošiljam 

· Predlog Sklepa o imenovanju nadomestne namestnice članice občinske volilne komisije Občine Komen

Obrazložitev:
Imenovanje, naloge in pristojnosti občinske volilne komisije podrobneje določa zakon, ki ureja lokalne volitve; Zakon o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US, 102/24 in 10/26; v nadaljevanju ZLV).
Občinsko volilno komisijo sestavljajo predsednik in trije člani ter njihovi namestniki. 
Predsednik občinske volilne komisije in njegov namestnik se imenujeta izmed sodnikov ali drugih oseb, ki imajo v Republiki Sloveniji pridobljeno najmanj pravno izobrazbo po študijskem programu prve in druge stopnje oziroma pravno izobrazbo, ki ustreza ravni izobrazbe, pridobljeni po študijskih programih druge stopnje, in je v skladu z zakonom, ki ureja slovensko ogrodje klasifikacij, uvrščena na 8. raven. Ostali člani občinske volilne komisije in njihovi namestniki se imenujejo izmed občanov, ki imajo stalno prebivališče v občini, na predlog političnih strank in drugih organizacij občanov v občini ter občanov, tako da je zagotovljena pluralna sestava občinske volilne komisije.
V skladu z 38. členom ZLV imenuje občinsko volilno komisijo občinski svet in sicer za mandatno dobo štirih let.
Občinsko volilno komisijo Občine Komen je imenoval občinski svet na 16. redni seji, 28. 5. 2025. Mandat OVK je pričel z dnem 1. 7. 2025 in traja 4 leta.
Zaradi odstopa namestnice članice občinske volilne komisije je potrebno imenovati nadomestnega namestnika člana / članico in sicer za preostanek mandatnega obdobja, to je do 30. 6. 2029.
Komisija za mandatna vprašanja, volitve in imenovanja je poziv k predlaganju kandidatov za nadomestnega namestnika člana / članice objavila dne 14. 5. 2026 na spletni strani Občine Komen.
Podane predloge za kandidate za nadomestnega namestnika člana OVK je komisija obravnavala, zapisnik je priložen. 

	
	

	
	David Zega, predsednik




Priloga:
· zapisnik KMVVI (3. dopisna seja 23.9.2026)

Številka: 				
Datum: 		


Na podlagi 38. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US, 102/24, 10/26 in 1389/26),  ter 16. člena Statuta Občine Komen (Ur.l. RS 80/09, 39/14, 39/16, 76/25) je občinski svet Občine Komen na svoji -----. seji, dne ---------- sprejel naslednji

SKLEP

1.

Ugotovi se, da je namestnici članice Tanji Marc, Kobjeglava 25, 6222 Štanjel, zaradi odstopa prenehalo članstvo v občinski volilni komisiji.

2.

V Občinsko volilno komisijo Občine Komen, imenovano s sklepom občinskega sveta št. 032-08/2025-13 z dne 28. 5. 2025, se za preostanek mandatne dobe za namestnico  članice imenuje Martina Suban, Gorjansko 38, 6223 Komen. 


3. 
Ta prične veljati takoj.



	
	Mag. Erik Modic, župan






Vročiti:
· Tanji Marc (po e-pošti navadno),
· Imenovani (po e-pošti navadno)

